बीएमडब्लु वेस्टर्न क्रिकेट क्लबलाई उपाधि
भैरहवामा सम्पन्न नेपाल टेलिकम रुपन्देही सुपरलिगको उपाधि बीएमडब्लु वेस्टर्न क्रिकेट क्लब, बुटवलले जितेको छ । लुम्बिनी खुकुरी क्लबमाथि ५२ रनको जित निकाल्दै वेस्टर्न उपाधि लिन सफल भएको हो ।
भैरहवा — भैरहवामा सम्पन्न नेपाल टेलिकम रुपन्देही सुपरलिगको उपाधि बीएमडब्लु वेस्टर्न क्रिकेट क्लब, बुटवलले जितेको छ । लुम्बिनी खुकुरी क्लबमाथि ५२ रनको जित निकाल्दै वेस्टर्न उपाधि लिन सफल भएको हो ।उपाधिसँगै वेस्टर्नले १ लाख रुपैयाँको नगद पुरष्कार र ट्रफी प्राप्त गरेको छ । उपविजेता बनेको लुम्बिनी खुकुरीले ५० हजार रुपैयाँ नगद र ट्रफी प्राप्त गर्‍यो । सिद्धार्थ रंगशालामा टस जितेर ब्याटिङ गरेको वेस्टर्नले मौसमका कारण ३६ ओभरमा झारिएको खेलमा २२.३ ओभरमा खेल्दै सबै विकेट गुमाएर ९४ रनको झिनो योगफल बनाएको थियो ।जसमा, अनिलकुमार साहले २६, अनिल खरेलले २४ र देब खनालले २३ रन बनाए । बलिङमा लुम्बिनी खुकुरीका साहव आलमले ५.३ ओभरमा १ मेर्डनसहित १७ रन खर्चेर ६ विकेट लिए । यस्तै, इकलाख वारिसले १ विकेट लिए ।प्रतिउत्तरमा ९५ रनको विजय लक्ष्यलाई लुम्बिनी खुकुरी २०.१ ओभरमा सम्पूर्ण विकेट गुमाउँदै ५२ रनमै सिमीत हुन पुग्यो । खुकुरीका इकलाख वारिस र संदीप रजालीले सर्वाधिक ८/८ रन बनाए । प्रज्वल थापाले ७ रन मात्रै जोडे । लुम्बिनी खुकुरीलाई सस्तैमा रोक्न बलिङमा वेस्टर्नकन विष्णु पाण्डेले ४.१ ओभरमा १० रन खर्चिंदै सर्वाधिक ५ विकेट लिए । उनी म्यान अफ द फाइनल भई पुरष्कृत भए । अनिल खरेल र अभिषेक गौतमले समान २–२ तथा देव खनालले १ विकेट लिए ।प्रतियोगितामा वेस्टर्नका अनिलकुमार साह म्यान अफ द सिरिज भए ।